b"\n_START_ARTICLE_\nD\xc5\xbeibuti (mesto)\n_START_PARAGRAPH_\nD\xc5\xbeibuti (Djibouti) je glavno mesto istoimenske dr\xc5\xbeave D\xc5\xbeibuti. Le\xc5\xbei na polotoku, ki lo\xc4\x8di Adenski zaliv od Tadjourskega zaliva, na 11\xc2\xba36' severne zemljepisne \xc5\xa1irine in 43\xc2\xba10' vzhodne zemljepisne dol\xc5\xbeine. Severozahodno od sredi\xc5\xa1\xc4\x8da mesta le\xc5\xbei pristani\xc5\xa1\xc4\x8de, kori\xc5\xa1\xc4\x8deno za mednarodno trgovino, ribi\xc5\xa1tvo in trajektno povezavo s severnimi obalnimi mesti Tadjouro in Obockom. Ju\xc5\xbeno od mesta se nahaja mednarodno letali\xc5\xa1\xc4\x8de D\xc5\xbeibuti - Ambouli. Z \xc5\xbeeleznico je povezan z glavnim mestom Etiopije Adis Abebo.\n_START_SECTION_\nZgodovina\n_START_PARAGRAPH_\nMesto, ustanovljeno leta 1888 kot francosko pomorsko opori\xc5\xa1\xc4\x8de, je leta 1891 postalo glavno mesto kolonije Francoske Somalije, ko je nasledilo dotedanjo Tadjouro. Leta 1977 je ob razglasitvi neodvisnosti postalo tudi glavno mesto novonastale dr\xc5\xbeave."